Snót , brúður , svanni - konur á öld Snorra Sýningin Snót , brúður , svanni , sem fjallar um konur á miðöldum , verður formlega opnuð í dag , mánudaginn 19. júní kl. 17 , þ.e. á Kvenréttindadegi Íslands . Sýningin er í Finnsstofu inn af sýningarsal Snorrastofu , þ.e. í Safnaðarsal Reykholtskirkju . Leitast er við í máli og myndum að varpa ljósi á hlutverk , stöðu og störf kvenna á Íslandi á 12. til 14. öld . Myndefnið er frá þeim tíma , fært í nútímabúning og sýnir aðallega konur við störf og leik .